《同窦群雪中寓直》
唐代·韦贯之

耿耿风雪暮，直庐未掩扉。咏兰幽助兴，俪玉粲相辉。

气劲琴韵切，夜深炉火微。虽殊江海远，即此恋彤闱。

作者简介：（760—821）唐京兆杜陵人，本名纯，以宪宗庙讳，遂以字称。德宗建中四年登进士第。宪宗元和初为右补阙，寻转礼部员外郎。新罗人金忠义以机巧进至少府监，荫其子为两馆生，贯之持其籍不与，词理恳切，竟罢之。迁中书舍人，改礼部侍郎。凡二年，所选之士大抵抑浮华，先行实，由是趋竞者稍息。以本官同中书门下平章事，迁中书侍郎。贯之为相，严身律下，门无杂宾。为左补阙张宿所构，诬以朋党，罢为吏部侍郎，出为湖南观察使。穆宗即位，擢为河南尹，征拜工部尚书，未行而卒。谥贞，后更谥文。